Մենք էլ կարծում ենք, ոչ թէ պէտք է պարտւել՝ նոր միջոցներից, նորանոր սարքերից, անհաշւօրէն հաշւող եւ տեխնոլոգիայի գերհզօր հնարաւորութիւններով յագեցած աշխարհ-տիեզերքից եկող խաթարող խարազաններից, աներեւոյթ ու տեսանելի խիզախում-խաբկանքխաղերից խորթ ու խրթին, օտար եւ անյարիր... Այլ եւ, մանաւա՛նդ՝ հաստատաբա՛ր՝ գործի գցել նոյն այդ միջոցները՝ մեր ցեղային գենից ճառագայթած արժանիքների պահպանման եւ դրանց տարածման ուղղութեամբ. իսկ այս տեխնիկական ելքի կողքին, իբրեւ ոգեղինութեան պաշար, կայմ ու խարիսխ՝ թո՛ղ մեր բովանդակ նորարարական եւ արդիական նկրտումները պատւանդանւած լինեն մեր հազարամեա՜յ հոգեւոր գանձարանի՝ հաւատ, սէր, յոյս, աւանդութիւն եւ ծէս, երգ ու ստեղծագործութիւն, երկ ու արարչութիւն պլատֆորմի վրայ: